[bookmark: _GoBack]На основу члана 67. Статута општине Теслић („Службени гласник општине Теслић“ број 4/17) и  Писма споразума између развојног програма Уједињених нација и Општине Теслић о имплементацији пројекта општинског околишног и економског управљања (МЕГ) када је УНДП партнер у имплементацији, начелник општине Теслић, доноси 

ПРАВИЛНИК
О КРИТЕРИЈИМА, НАЧИНУ И ПОСТУПКУ РАСПОДЈЕЛЕ СРЕДСТАВА МЕГ ПРОЈЕКТА ЗА ЈАВНУ ГРАНТ ШЕМУ ПОДСТИЦАЈА ПРИВРЕДИ КОЈИ СЕ СУФИНАНСИРА СРЕДСТВИМА УНДП/МЕГ И  БУЏЕТА ОПШТИНЕ


ОПШТЕ ОДРЕДБЕ

Члан 1.

Правилником о критеријима, начину и поступку расподјеле средстава МЕГ пројекта за јавну грант шему подстицаја привреди који се суфинансира средствима буџета Општине  (у даљем тексту: Правилник) утврђују се: намјена, услови и начин остваривања права на подстицајна средства, врста и висина подстицајних средстава, поступак одобравања, начин провођења надзора намјенског коришћења, извјештавања, као и потребна документација.

Члан 2.
Додјела подстицајних средстава има за циљ стицање радног искуства и компетенција за лица са високом стручном спремом (у даљем тексту: ВСС) у циљу њиховог лакшег запослења и смањења незапослености на општини Теслић.

НАМЈЕНА ПОДСТИЦАЈНИХ СРЕДСТАВА 

Члан 3.
(1) Подстицајна средства у смислу овог Правилника представљају средства која ће се додјелити послодавцима који закључе уговоре о стручном оспособљавању ради обављања приправничког стажа или стручног усавршавања ради стицања посебних знања и способности за рад у струци – без заснивања радног односа (у даљем тексту: Уговор) са лицима која имају ВСС и евидентирана су  на Заводу за запошљавање РС Биро Теслић (у даљем тексту: Биро Теслић) као незапослена лица без радног искуства.  
(2) Средствима из МЕГ пројекта за јавну грант шему подстицаја привреди који се суфинансира средствима буџета омогучиће се закључивање Уговора за 13 (тринаест) незапослених лица са ВСС.  
(3) Укупан расположив износ средстава износи 80.600,00КМ (словима: осамдесетхиљадашестстотина и 00/100 КМ), од чега 40.000,00 УНДП – МЕГ пројекат и 40.600,00 КМ буџет општине Теслић.

Члан 4.

Право на додјелу подстицајних средстава имају сљедеће циљне групе: 
1. привредна друштва, приватна 
1. самостални предузетници,
1. јавна предузећа и
1. јавне институције.

УСЛОВИ ЗА ОСТВАРИВАЊЕ ПРАВА НА ПОДСТИЦАЈ 

                                                                   Члан 5.

Право на подстицај имају субјекти из члана 4. који испуњавају сљедеће услове: 
1) да су регистровани за обављање дјелатности прије објаве јавног позива за додјелу подстицаја  (доказују рјешењем о регистрацији),
2) да редовно измирују плате за све запослене у складу са сложеношћу радног мјеста на којем су запослени, обавезе по основу пореза и доприноса, комуналних накнада и комуналних такси,  у складу са законом, 
3) да имају најмање једног запосленог радника на неодређено вријеме у тренутку расписивања јавног позива, 
4) да над њима није покренут или отворен стечајни односно ликвидациони поступак, 
5) да у финансијском извјештају за претходну годину немају исказан губитак,
6) да лице/лица са којим ће се закључити Уговор има  ВСС и да је евидентирано на евиденцији Бироа Теслић као незапослено лице без радног искуства у вријеме објаве јавног позива.


КРИТЕРИЈУМИ ЗА ДОДЈЕЛУ ПОДСТИЦАЈА

                                                    Члан 6.

(1) Подстицајна средства у складу са утврђеном намјеном из члана 3. овог Правилника, додјељују се послодавцу који закључи Уговор са  лицем/лицима  са ВСС  које је пријављено као незапослено лице на евиденцији Биро Теслић као незапослено лице без радног искуства у вријеме објаве јавног позива у трајању од најмање 12 мјесеца од дана потписивања Уговора. 
(2) Послодавцу који је закључио Уговор са лицем из претходног става, подстицајна средства се додјељују у фиксном износу од 6.200,00 КМ (словима: шестхиљададвијестотине и 00/100 КМ).  
(3) Износом  средстава из претходног става обезбјеђује се исплата новчане накнаде за ангажовано лице по Уговору  у мјесечном нето износу од 400,00 КМ и важећих доприноса за пензијско-инвалидско и здравствено осигурање  за свих 12 мјесеци трајања уговорног односа, у складу са Законом о доприносима („Службени гласник Републике Српске“ број 114/17 од 22.12.2017.).
(3) Привредним субјектима у приватном власништву од укупно обезбјеђених подстицајних средстава из члана 3. овог Правилника додјелиће се минимално 43.400,00 КМ.
(4) Један послодавац може остварити право на укупан подстицај максимално до 24.800.000 КМ, што подразумјева закључивање Уговора са четири (4) лица.
(5) У случају да се на јавни позив не јави довољан број привредних субјеката у приватном власништву, на приједлог Комисије уз сагласност донатора неутрошени дио средстава може се одобрити послодавцу из јавног сектора под условом да исти ангажује лице за чијом квалификацијом потребу у највећој мјери и исказују субјекти из јавног сектора. 
Члан 7. 
Утврђивање ранг листе пристиглих пријава ће се извршити на основу сљедећих критеријума:

	Критериј
	Број бодова

	Привредни субјект у приватном власништву
Јавно предузеће или јавна институција
	5
3

	Уговор о стручном усавршавању ради обављања приправничког стажа – без заснивања радног односа

Уговор о стручном усавршавању ради стицања посебних знања и способности за рад у струци – без заснивања радног односа
	5


3

	Ангажовано лице припадник маргинализоване групе:
инвалидно лице, лице члана породице погинулог борца, млади без родитељског старања
	3

	Ангажовано лице припада групи лица са ВСС која је најбројнија на евиденцији незапослених Биро Теслић
(економиста, правник, саобраћајни инжињер, професор разредне наставе)
	3



Члан 8.
Динамика дозначавања средстава
Средства се одобравају бесповратно, а дозначавaње ће се вршити на сљедећи начин: 
1) 30% од укупно одобреног износа средстава биће исплаћено у року од 15  дана по потписивању уговора са послодавцима и доставе доказа о закључивању уговора са ангажованим лицем;
2) 40% од укупно одобреног износа  средстава биће исплаћено у року од 15 дана по истеку шест (6 мјесеци) од потписивања уговора са нгажованим лицима и извршене контроле намјенског утрошка средстава; 
3) 30% од укупно одобреног износа средстава биће исплаћено у II кварталу 2019. године и извршене контроле намјенског утрошка средстава.

Члан 9.
Корисник подстицаја дужан је да ангажовано лице по Уговору распореди на радно мјесто у складу са његовом стручном спремом и редовно исплаћује уговорену бруто накнаду.
Корисник подстицаја задржава право да ангажованом лицу исплати и већу накнаду од уговорене, да му исплати средства за топли оброк и превоз.
			

ПОСТУПАК ДОДЈЕЛЕ ПОДСТИЦАЈА 

Члан 10.

(1) Средства се додјељују на основу јавног позива који расписује начелник општине Теслић (у даљем тексту Начелник).
(2) Јавни позив за расподјелу средстава из члана 3. Правилника  објављује се на огласној табли, на службеној wеб страници општине и другим средствима информисања.
(3) Јавни позив за расподјелу средстава траје 20 дана од дана објављивања се на огласној табли и на службеној wеб страници општине.

Члан 11.

(1) Начелник именује Комисију за оцјењивање захтјева за додјелу подстицајних средстава (у даљем тексту: Комисија), која ће анализирати пристигле захтјеве, те за оне који испуњавају критеријуме утврђене овим Правилником извршити бодовање према бодовној листи. 
(2) Комисију чине предсједник/ца и два члана из реда службеника/ца општинске управе Теслић.  Представници МЕГ пројекта задржавају право надгледања процеса рада Комисије.
Члан 12.
(1) Захтјеви за додјелу подстицаја подносе се на за то прописаном обрасцу који је обавезан, а биће доступан на web страници Општине као и на инфо пулту Општине.  
(2) Уз прописани образац захтјева прилажу се сљедећа документа: 
1) рјешење о оснивању правног лица или предузетника (овјерена фотокопија);
2) рјешење о регистрацији пореског обвезника у Пореској управи (ЈИБ) (овјерена фотокопија);
4) потврда банке о ликвидности корисника средстава из мјесеца у којем се подноси   захтјев;
5) копије биланса стања и биланса успјеха по последњем завршном рачуну овјерене од стране АПИФ-а (уколико су обавезни поднијети по закону)  односно прописани обрасци за предузетнике;
6) пореско увјерење о измиреним обавезама по основу јавних прихода ( из
Пореске управе Републике Српске и Управе за индиректно опорезивање БиХ). Датум издавања пореског увјерења мора бити из мјесеца у којем се подноси захтјев или из мјесеца који претходи мјесецу у којем је поднешен захтјев, (оригинал или овјерена фотокопија);
7) доказ о броју запослених за последња три (3) мјесеца(прву страну 1002 обрасца) која претходе мјесецу  подношења захтјева;
8) доказ  о непостојању дуговања према општини Теслић за правно лице и осниваче правног лица, као и за предузетника (аналитичку картицу обавеза издаје надлежно одјељење општинске управе). 
(3) Образац захтјева за додјелу подстицајних средстава у потпуности мора бити читко попуњен, јер у противном се неће узети у разматрање, као ни пријаве пристигле након окончања рока за пријаву дефинисаним у јавном позиву.
(4) Пријаве са одговарајућом документацијом достављају се поштом или лично у запечаћеним ковертама на адресу Општине Теслић, Карађорђева 18,  са назнаком „МЕГ пројекат - За Комисију – не отварати“.

Члан 13.
(1) Комисија провјерава испуњеност услова из јавног позива и у складу с утврђеним критеријумима и бодовним листама, врши рангирање примљених пријава.  
(2) Предност у остваривању права на подстицај имају привредна друштва који су у већинском приватном власништву и предузетници.
 (3) Уколико се чланови/ице Комисије не усагласе око неког од критерија, коначна одлука доноси се на основу већине гласова свих чланова/ица Комисије.




Члан 14.
Комисија је дужна да након спроведеног поступка одабира сачинити извјештај и коначну ранг листу са приједлогом одлуке о расподјели средстава подстицаја  достави Начелнику.
Члан 15.
Комисија утврђује ранг листу која се објављује на огласној табли и web страни Општине, на коју апликанти имају право жалбе у року од 8 дана од дана објаве исте.
Члан 16.
(1) По окончању жалбеног поступка Начелник утврђује коначну ранг листу и  доноси одлуку о расподјели подстицајних средстава. 
(2) Коначна ранг листа са подацима о привредним друштвима, броју и квалификацији незапослених лица са ВСС са којима ће се закључити Уговор доставља се Заводу за запошљавање РС Биро Теслић како би исти могао обавјестити сва лица која испуњавају услове да поднесу пријаве привредним друштвима. Коначна ранг листа са позивом објавиће се и на огласној табли Општине.
(3) Након доношења одлуке о расподјели средстава, Начелник и МЕГ пројекат закључују уговор са субјектима из члана. 4. Правилника, који садржи права, обавезе и одговорности и  начин праћења намјенског трошења средстава
(3) Средства ће бити дозначена у складу са одредбама члана 8. Правилника.

Члан 17.
(1) Динамика дозначавања средстава подстицаја примјењује се од тренутка испуњавања свих обавеза дефинисаних уговором. За исплату друге и треће транше, корисник подстицајних средстава, дужан је прије исплате доставити доказе о испуњењу уговорних обавеза Тиму за реализацију Пројекта овлаштеном за вршење контоле поштовања уговорних обавеза.
(2) У случају да неко од корисника подстицаја одустане од захтјева, право на подстицај оствариће подносиоци пријава према редосљеду на претходно утврђеној ранг листи.
Члан 18.
(1) Послодавци којимa су одобрена подстицајна средства дужни су приликом  склапања уговора доставити инструменте обезбјеђења за уредно извршење уговорене обавезе у погледу уговореног броја ангажованих лица  и временског периода трајања њиховог ангажмана. 
(2) Прихватљиви инструменти обезбјеђења:
1) за износ уговорне обавезе до 13.000,00 КМ:  мјеница са мјеничном  изјавом;
2) за све остале износе изнад 13.000,00 КМ: безусловна гаранција банке издата на период важења уговора о додјели подстицајних средстава, у вриједности од 70% укупно одобрених средстава.


НАДЗОР НАД НАМЈЕНСКИМ КОРИШЋЕЊЕМ ПОДСТИЦАЈА

Члан 19.
Провођење закључених уговора из Члана 16. став (2) Правилника и  контролу утрошка средстава обавља Тим за реализацију Пројекта који ће именовати Начелник у сарадњи с особљем МЕГ пројекта.
Члан 20.
(1)  Корисници подстицајних средстава дужни су да омогуће Тиму за реализацију пројекта да контролише поштовање уговорних обавеза у периоду важења уговора,  да о свакој промјени која може утицати на односе утврђене уговором, у року од 15 дана обавијести исти.
(2) Тим за реализацију Пројекта врши надзор над намјенским коришћењем средстава током цијелог периода утврђеног овим Правилником (12 мјесеци) у складу са предвиђеном динамиком исплате утврђеном у члану 8. Правилника, о чему сачињава записник о свакој појединачној контроли.
(3) Корисник подстицаја  дужан је на захтјев Тима за реализацију Пројекта доставити увјерење из Пореске управе Републике Српске о измиреним обавезама и о броју запослених радника, те увјерење из УиО БиХ о измиреним обавезама ПДВ-а, доказе о извршеним уплатама бруто накнаде за ангажовано лице по уговору о стручном усавршавању. Уколико се контролом утврди да корисник подстицајних средстава није испоштовао напријед дефинисане уговорне обавезе, биће му обустављена исплата преосталих транши.
(4) Уколико су испуњени услови из претходног става, Тим за реализацију пројекта ће Одјељењу за финансије упутити налоге за дозначавање средстава у висини и временским интервалима утврђеним у складу са овим Правилником. У супротном, уколико наведени услови из претходног става нису испоштовани, Тим за реализацију Пројекта  ће упутити налог Одјељењу за финансије у коме ће затражити обуставу исплате преосталих транши, уз навођење разлога обуставе исплате. 
Члан 21.
(1) Уколико послодавац-корисник подстицаја, на захтјев лица које је ангажовао по Уговору, раскине Уговор  са истим, дужан је да писменим путем о тим околностима извјести Тим за реализацију Пројекта.
(2) Тим за реализацију Пројекта ће о насталој ситуацији извјестити Начелника и особље МЕГ пројекта, који ће заједно са корисником постицаја утврдити на који начин ће проблем бити рјешен: ангажовањем новог лица  на стручном усавршавању, заснивањем радног односа са другим незапосленим лицем или раскидањем уговора и повратом неискориштених средстава подстицаја.
(3) Ако послодавац - корисник подстицаја, откаже уговор о стручном усавршавању без кривице ангажованог, престане са обављањем дјелатности прије истека рока утврђеног уговором или не измирује бруто накнаду ангажованом лицу и обавезе према Пореској управи Републике Српске, дужан је да врати цјелокупан износ подстицаја уз прописану законску камату. 
(4) Корисник код којег се утврди ненамјенско коришћење одобреног подстицаја, у наредних пет (5) година неће моћи остварити право на подстицај које се  додјељује из буџета Општине или пројеката суфинансираних из буџета Општине. 

	
ПОГЛАВЉЕ VI – ЗАВРШНЕ ОДРЕДБЕ

Члан 22.
Тим за реализацију Пројекта ће прије расписивања јавног огласа израдити обрасац захтјева за додјелу подстицаја који је обавезујући дио пријаве за све апликанте.
Члан 23.
Овај Правилник ступа на снагу даном доношења, а објавиће се у „Службеном гласнику општине Теслић“.  

Број: 02-20-11/18	                                                                                   НАЧЕЛНИК ОПШТИНЕ
Датум: 13.06.2018.		                                                                             Милан Миличевић

